open-index/open-wikipedia-markdown huggingface dataset:
Kamil Ocaq Stadionu

**Kamil Ocaq stadionu** — Qaziantepdə olan stadion.

"Gaziantepspor"un və "Gaziantep Büyükşehir Belediyespor"un daxili sahə oyunlarını oynadığı stadion 16,981 adam əhatəlidir. İstehsalını dövrün idmandan məsul Dövlət Naziri, Gaziantep Millət vəkili rəhmətlik Kamil Ocaq reallaşdırmışdır. 1974-ci ildə xidmətə açılmışdır. Gecə ışıqlandırması mövcuddur. Qaziantepdə olan tək peşəkar stadiondur.

## İstinadlar
Məhəmmədbağır mirzə Xosrovi

**Məhəmmədbağır mirzə Məhəmmədrəhim mirzə oğlu Dövlətşahi** (1849-1919)—İran şairi.

## Həyatı
Məhəmmədbağır mirzə Məhəmmədrəhim mirzə oğlu 1849-cu ildə Kirmanşah şəhərində anadan olmuşdu. Saray təlim-tərbiyəsi,  təhsili almışdı. Sonra ərəb, fars dillərini öyrənmiş, sərf, nəhvi və hikmət elmini tamam-kamal etmişdi. Atasını ona xüsusi müəllim tutmuş, əruzu öyrənmişdi. 
Məhəmmədbağır mirzə Dövlətşahi Hüseynqulu sultan Kəlhorun təşviqi ilə şeir yazmağa başlamışdı. Özünə Xosrovi təxəllüsünü götürmüşdü. 
Məhəmmədbağır mirzə Xosrovi 1919-cu ildə vəfat edib.

## Əsərləri
*Divan
*Şəms və tuğra
*Toğrul və Humay
*Hüseynqulu xan Cahansuzun şərhi-halı

## Mənbə
* 

## İstinadlar

## Həmçinin bax
*Qacarlar
*Məhəmmədəli mirzə Qovanlı-Qacar

## Xarici keçidlər
Dominikan Respublikasının coğrafi regionları

Dominikan Respublikası üç coğrafi regiona bölünür, o da öz növbəsində on coğrafi sub-regiona bölünür.

## İstinadlar

## Həmçinin bax
ATV

*Azad Azərbaycan Televiziyası — 25 dekabr 2000-ci il tarixində fəaliyyətə başlayan, Azərbaycanın özəl telekanallarından biri.
*Azad Azerbaijan International Televiziyası — 2009-cu ildə fəaliyyətə başlayıb, 2013-cü ildə adı dəyişdirilərək CBC olan, Azərbaycanın ilk və yeganə beynəlxalq telekanalı.
*Azərbaycan TV — «İran Radio və Televiziya» şirkətinin sahib olduğu regional İran telekanalı.
*ATV (Türkiyə) — 1993-cü ildə İstanbulda Dinç Bilgin tərəfindən qurulmuş, 2002-ci ildə Ciner Grubu-na keçmiş və indi Turkuvaz Medya Qrupuna bağlı olaraq yayımını davam etdirən özəl televiziya kanalı
*ATV (Ermənistan) — Ermənistan özəl telekanalı.
*ATV (Peru) — 1969-ci ildə Peruda qurulmuş bir televiziya kanalı.
Dominikan Respublikasının Vilayətləri

**Dominikan Respublikasının Vilayətləri** — Dominikan Respublikasında üç regionun daxilindəki on subregiona, buda öz daxilində 31 vilayətə bölünür.

## Xəritə
Robin Şarma

**Robin Şarma** () — kanadalı yazıçı.

## Həyatı
Şimali Amerikanın və dünyanın şəxsiyyətin inkişafı, motivasiya və liderlik sahəsi üzrə ən tanınmış siması, Robin Şarma, 1965-ci ildə Yeni Şotlandiya, Kanadada anadan olmuşdur. Hüquq sahəsi üzrə doktorluq dərəcəsi alsa da, maddi yetərsizlikdən dolayı təhsilinə davam edə bilməmişdir. Buna baxmayarq o, dünyanın, şərq müdrikliyi və qərb texnologiyası və çalışqanlığı ilə sintezini yaradaraq dünyaya təqdim edən nadir insanlardan birisinə çevrilmişdir. Onun nitqləri "USA Today", "National Post" və "The Globe and mail" kimi bir çox nüfuzlu dünya KİV-lərində yer almışdır. Yazıçının "Sən öləndə kim ağlayacaq?", "Superhəyat! 30 günlük həqiqi həyata səyahət", "Titulsuz lider" və "Ferrarisini satmış rahib" kimi dünyaca məşhur kitabları var. Ən sevdiyi kitab: Paulo Keolyo – Əl-Kimyagərdir. Triatlon və Taekvondo kimi idman növləri ilə məşğul olur. Dağ turizmini çox sevir. "Robin Şarma Uşaq Fondu" kasıb ailələrin uşaqlarına təhsil almaları üçün yardımlar edir.

## Ən məşhur kitabları
* Superhəyat! 30 günlük həqiqi həyata səyahət
* Ferrarisini satmış rahib
* Sən öləndə kim ağlayacaq?
* Titulsuz lider
* Gündəlik ilham

## İstinadlar

## Mənbə
* Personal website
* Видео ролики Робина Шарма 
* Робин Шарма в РОССИИ
Fruktidor

**Fruktidor** (,  sözündən — meyvə və  — hədiyyə) —
Böyük Fransa inqilabından sonra tərtib olunmuş təqvimə əsasən, 1793-cü ilin oktyabrdan 1806-cı ilin 1 yanvarına qədər qüvvədə olmuş XII ay (19/20 avqust — 17/18 sentyabr).

## Müqayisə cədvəli
Mustafa Altıoxlar

**Mustafa Altıoxlar** (1958; Ünye, Ordu), Türk rejissor, prodüser , ssenarist, oyunçu və fizyoterapist. Təhsilini TED Ankara Kolleci / İstanbul Universiteti Cerrahpaşa Tibb Fakültəsi / Qazi Universiteti Fizika Müalicə və Reabilitasiya Magistr olaraq tamamlamışdır. İxtisas sahəsi fizyoterapiya dir. İlk həyat yoldaşı Yasemin Erkan'dan ayrılan Altıokların bu evliliyindən Arya Su adlı bir qızı dünyaya gəldi. Sarp Levendoğlu 'nun dayısının.

## Kino və Televiziya Həyatı
### Rejissor olaraq
* cayip Təkliflər
* Behzat Ç. Bir Ankara Polisiyesi
* Kelebek Çıkmazı
* Yasak Elma
* Beyza'nın Kadınları
* Vanna
* Üçüncü növdən Yaxın əlaqələr
* Çınaraltı
* 3. cür
* Kollec tələbəsı Defteri
* O İndi Əsgər
* Fosforlu Cevriye
* Lift
* Öldürmə Üzərinə Kiçik Bir Film
* Ağır Roman
* İstanbul Qanadlarımın Altında
* Dənizə Hançer Düşdü
* xəttləri
* Lapsus
* Ayaq Sesleri

### Ssenari müəllifi olaraq
* Emret Komutanım
* Yasak Elma
* Vanna
* Beyza'nın Kadınları
* Çınaraltı
* Kollec tələbəsı Defteri
* O İndi Əsgər
* Artık Sevmeyeceğim
* Lift
* Ağır Roman
* İstanbul Qanadlarımın Altında
* Dənizə Xencer Düşüb
* xəttləri

### Prodüser olaraq
* Gecə Gündüz
* Qız Komandası
* Vanna
* Kollec tələbəsı Defteri
* Lift
* Öldürmə Üzərinə Kiçik Bir Film
* Dənizə Xencer Düşüb

### Oyunçu olaraq
* Ünye də Fatsa Arası
* Rəis Şekspir
* Rəqqas
* Ağır Roman
* İstanbul Qanadlarımın Altında
Ayrton Senna

**Ayrton Senna** () — Braziliya yarışçısı və üç qat Formula-1 dünya çempionu olub. (1988, 1990 və 1991-ci).Əksər avtoidman mütəxəssislərinə və azarkeşlərə görə bu zamana qədər gəlmiş keçmiş  ən böyük Formula 1 pilotu olaraq qəbul edilməktədir. 

Formula 1 çempionatında cari və keçmiş iştirakçılar arasında Böyük Britaniyanın həftəlik jurnal Autosport tərəfindən aparılan unikal sorğunun nəticələrinə görə, Senna Formula 1 tarixində ən yaxşı sürücü idi. O, həyatın yalnız on ili ərzində, 40-dan çox yarış qazandı və pole vəzifələrin sayı rekord müəyyən etmişdir. Senna 1994-cü ildə San Marinoda Qran-Pri yarışları zamanı qəza nəticəsində həlak olmuşdur.

## Yağış adamı
Baxmayaraq ki, yağışlı havada yarışın keçirilmə şərtləri ağırlaşırdı, bu Ayrton Sennaya əksinə olaraq uğurlu gəlirdi və əksər hallarda daha yaxşı nəticə göstərərək reqiblərini geridə qoyurdu. Elə buna görə də bir çox hallarda ona jurnalistlər və sevenləri tərəfindən "Yağış adamı" ləqəbi verilmişdi.

## Sennanın ölümü
1994-cü ildə Senna "Williams-Renault" komandasından "McLaren"ə keçdi. Mövsümün ilk iki yarışında uğur qazanmasına baxmayaraq yarışda Mihael Şumaxer "Benetton-Ford" komandası birincilik qazandı. San Marinoda keçirilən Qran-Pridə — 1 may 1994 tarıxındə Ayrton onun yeni komandası üçün üçüncü iştirak etmişdir. O, yenə yarışı qazandı, lakin yarış onun üçün faciəvi sona çatdı.

### Ölümündən sonra
Ölümündən qısa müddət əvvəl Ayrton Senna xeyriyyə məqsədi ilə Braziliya və digər ölkələrdə yoxsul gənc insanlara kömək etməkçün Ayrton Senna Fondu yaratmışdı. Sennanın ölümündən sonra onun vəsiyyətinə uyğun olaraq fonda o zaman artıq $ 400 milyon olan məbləğ bağışlanılmışdır. Buna görə, Senna adı dünyada milyonlarla insan üçün bu gün "daha yaxşı həyata ümid" ilə bağlıdır.

## Həmçinin bax
* Mihael Şumaxer
* Fernando Alonso
* Kimi Raykkonen
* Sebastian Fettel

## Mənbə
* Российский сайт об Айртоне Сенне 
* Айртон Сенна
* Ayrton Senna
* Ayrton Senna da Silva
* Айртон Сенна да Сильва 
* Айртону Сенне посвящается… 

## İstinadlar
Vasak Qabur

**Vasak Qabur**, **Vasak Haykazun** (Qabur – hərfi tərcümədə “yumşaq, həlim”)  (təxm. 859-cu ildə vəfat edib.) – IX əsrin II yarısında Qeqarqunik hakimi.

Sünik sülaləsinin Qeqarqunik haykazunları nəslindən olan  Vasak I Qriqor Supanın böyük oğludur.  Xarici siyasətdə Baqratuni sülaləsinin Şirak qoluna meyil etmişdir.  Vasak İşxanikin səfərdə olduğu  dövrdə  bütün Sünik ərazisini idarə etmişdir..  I Aşot Baqratuninin Sivəng monastırını inşa etdimiş qızı Məryəmlə evli olmuşdur.  Onları üç oğlu vardı: II Qriqor Supan, Saak və Vasak..

## İstinadlar

## Həmçinin bax

* Sünik sülaləsi
* Sünik knyazlığı
II Qriqor Supan

**II Qriqor Supan** — 859–912/913-cü illərdə (və ya 910) hakimiyyətdə olmuş Qeqarqunik hakimi.

## Bioqrafiyası
Sünik sülaləsinin Qeqarqunik Haykazunları nəskindən olan II Qriqor Supan Vasak Qabur və şahzadə Məryəm Baqratuninin böyük oğludur. 895–906-cı illərdə Tatev monastırının inşasında Aşot Süniyə yardım etmişdir. Monastır kilsəsinin şimal fasadında digər sifarişçilərlə birgə II Qriqor Supanın da heykəli vardır. II Qriqor eyni zamanda Göyçə gölü sahilindəki Kotavəng kilsəsi və Makenatots kilsəsini də inşa etdirmişdir. II Qriqor Supan Sacilər sülaləsindən olan Azərbaycan əmiri Yusif ibn Əbu-Sac tərəfindən döyüşdə öldürülmüşdür. Varisi, oğlu Aşotdur.
*"Tanrının erməni ölkəsinə sakitlik və əminamanlıq bəxş etdiyi günlərdə, nahararlar təhlükəsizlikdən əmin olmaq üçün tikinti işlərinə başladılar, monastırların və şəhərlərin ətrafında möhkəm qalalar, keçilməz səddlər inşa etdirdilər. Hamıdan çox isə [[Göyçə gölü|Gelam gölünün]] ətrafındakı əraziləri idarə edən Haykazun nəslindən Qriqor və onun qardaşları Saak və Vasak inşa etdirdilər."* 

## Həmçinin bax

* Sünik sülaləsi
* Sünik knyazlığı

## İstinadlar
İbn Nədim

**Əbül-Fərəc Məhəmməd ibn İshaq ibn Məhəmməd ibn İshaq İbn ən-Nədim** (; ) — bioqraf, biblioqraf.

## Həyatı
"*Fihrist*"də verilən məlumata görə İbn ən-Nədim təqribən 935-ci ildə Bağdadda anadan olmuşdur. Atasının kitab dükanı olduğundan o, uşaq yaşlarından kitab ticarəti və kitabların üzünün köçürülməsi ilə məşğul olmuşdur. Bu məşğuliyyət onda biblioqrafik işə və kitabşünaslığa maraq oyatmışdır. Belə güman edirlər ki, o, 990-cı ildə "*Fihrist*" əsərini bitirdikdən sonra vəfat etmişdir.

İbn ən-Nədim atası kitab taciri olmuşdur. Müəllifin ömrünün çox hissəsini Bağdadda keçirməsi və orada kitab bazarı ilə tanış olması "*Fihrist*"in coğrafi əhatəsini müəyyənləşdirir. Əsərdə Çinin, Hindistanın, Fransanın, rusların və b. yazı nümunələrindən bəhs olunur.

## İstinadlar

## Xarici keçidlər
Vrahovice

**Vrahovice** (çex dili: Vrahovice, almanca: Wrahowitz) Çex Respublikasının ikinci böyük şəhəri.

## İstinadlar
Kunani

**Kunani**— İranın Luristan ostanının Kuhdəşt şəhristanının Kunani bəxşində şəhər və bu bəxşin mərkəzi. 2006-cı il əhalinin siyahıya alınmasına əsasən, şəhərin əhalisi 3,746 nəfər və 734 ailədən ibarət idi. Əhalisinin əksəriyyəti ləklərdən ibarətdir, lək dilində danışırlar və şiə müsəlmandırlar.

## İstinadlar

## Həmçinin bax
Oskar mükafatı (2012)

**[[Oskar mükafatı (2011)|<< 83-cü]] Təqdimetmə [[Oskar mükafatı (2013)|85-ci >>]]**


2012-ci il fevralın 26-sı ABŞ-nin Los-Anceles şəhərində Amerika Kino Akademiyasının əsas mükafatı olan “Oskar”-ın 84-cü mərasimində ən yaxşılar mükafatlandırıldı. Gözlənildiyi kimi “Aktyor” 5 nominasiyada qalib gələrək 2011-ci il in ən yaxşı filmi seçildi. Ən yaxşı animasiya filmi nominasiyasında “Ranqo” və ən yaxşı xarici film nominasiyasında ilk dəfə İran filmi Nadirin Simindən ayrılması qalib oldu.

## “Oskar” mükafatının 2011-ci il üçün qalibləri

### 2011-ci ilin ən yaxşı filmi nominasiyasının qalibi

* **[[Aktyor]] Qalib**
* Nəsillər
* Extremely Loud & Incredibly Close/ Son dərəcə yüksək və qadağan olunan qədər yaxın
* The Help / Köməkçi
* Hugo/ Zaman gözətçisi
* Midnight in Paris
* Moneyball/ Hər şeyi dəyişən adam
* The Tree of Life/ Həyat ağacı
* War Horse/ Döyüş atı

### Ən yaxşı aktyor nominasiyasının qalibi

* **[[Jan Düjarden]] - Aktyor -Qalib**
* Demián Bichir - A Better Life
* Corc Kluni - Nəsillər
* Qari Oldmen - Tinker Tailor Soldier Spy
* Bred Pitt - Hər şeyi dəyişən adam

## Mənbə
* http://oscar.go.com/nominees
Məcid Məcidi

**Məcid Məcidi** () — İran kinorejissoru.

## Yaradıcılığı
Məcid Məcidin filmlərinin əsas qəhrəmanları uşaqlar, bir də qırmızı balıqlardır. Məcidi filmlərində uşaq dünyasını ifadə oluna biləcəyindən də artıq səmimi açıb göstərə bilir.

## Filmoqrafiyası
* Ata (film, 1996)
* İlahi rəng
* “Sərçələrin nəğməsi” / “Avaze gonjeshk-ha”/ “The song of sparrows”  (2008)
* “Cənnətin rəngi” / “Rang-e khoda”/ “The color of paradise” (1999)
* “Səma uşaqları” / “Bacheha-Ye aseman” / “Children of heaven” (1997) – Oskar mükafatına namizəd göstərilib
* “Söyüd ağacı” /  “Beed-e majnoon” / “The willow tree” (2005)
* Yağış
*Məhəmməd: Allahın elçisi(2015)

## İstinadlar

## Xarici keçidlər
*Majid Majidi'in resmi websitesi 
* "Cinema-Şərq". //"Cinema News" jurnalı.- 2008.- iyun.- səh. 38.
Tom Huper

**Tomas Corc "Tom" Huper** () — Böyük Britaniya rejissoru. 12 Oskara namizəd olan Kral danışır! filmi 2010-cu ilin ən yaxşı filmi mükafatını, baş rol aktyoru Kolin Fört ilin ən yaxşı aktyoru, bu filmin rejissoru Tom Huper isə ən yaxşı rejissor nominasiyasında qalib oldular.

## Seçilmiş filmoqrafiya
*Kral danışır!
*Səfillər

## Xarici keçidlər
*

## Həmçinin bax
Kolin Fyert

**Kolin Fyert** (; ) — Britaniya teatr və kino aktyoru.

12 Oskara namizəd olan “The King’s Speech” (“ Kral danışır! ”) filmi 2010-cu ilin ən yaxşı filmi mükafatını, baş rol aktyoru Kolin Fört ilin ən yaxşı aktyoru, bu filmin rejissoru Tom Huper  isə ən yaxşı rejissor nominasiyasında qalib oldular.

## Filmoqrafiya
* 1917 (film, 2019)

## Mənbə
* 
* 

## İstinadlar
Doqvill

**Doqvill** () — 2003-cü ildə çəkilmiş rejissor Lars fon Trierin filmi. Film 2003-cü ildə "Ən yaxşı xarici filmlərə verilən Qızıl Qartal" mükafatına layiq görülmüşdür.

## Məzmun
Dekorasiyası olmayan film tamamilə fanataziya məhsuludur.  Fanatziyanın, rejissor fantaziyasının
pik nöqtələrindən biridir. Film *Amerika fürsətlər ölkəsi* trilogiyasının ilk filmidir. Çox
ağır həzm olunan film, həm də, çətin psixoloji gedişlərlə boldur. Filmdəki dekorasiyalar çox
fərqlidir və məhz bu dekorasiyalar tamaşaçıları çaşdırır. Filmin uğur qazanmasında Nikol
Kidmanın da əziyyəti var. *Doqvill* kino tənqidçiləri tərəfindən bir mənalı qarşılanmasa
da gözəl film olduğunu zaman keçdikcə hamı etiraf edir...
 
*Amerika-Fürsətlər Ölkəsi*
trilogiyasının ikinci filmi — *Manderley*. Bu
filmi *Doqvil*-in ikinci seriyası adlandırmaq
olar. Buna qədər olan trilogiyalarda filmlər
arasında uyğunsuzluq olsa da, Trierin üçüncü
trilogiyasındakı ilk iki film arasındakı
oxşarlıq, hətta əkizlik var. *Manderley*
*Doqvill* kimi uğur qazanmadı və Trier bu
filmdən sonra trilogiyaları hələlik tərgitdi.

## İstinadlar

## Xarici keçidlər

* 
* 
* 
* 
* 

* ''Dogville''  at AboutFilm.com: analysis by Carlo Cavagna
* *[http://sensesofcinema.com/2005/36/dogville/ On the Nature of Dogs, the Right of Grace, Forgiveness and Hospitality: Derrida, Kant, and Lars Von Trier's Dogville]* by Adam Atkinson
* Newsweek review
* ''BBC Collective'' review 
* ''Dogville, or, the Dirty Birth of Law'' theoretical essay
Qızıl Moruq 2013

ABŞ-da “pislərin pisini” müəyyən edən “Qızıl moruq” mükafatının təqdimetmə mərasimi baş tutub. İlin ən pis, uğursuz filmi “Toranlıq. Şəfəq: II hissə” (“The Twilight Saga: Breaking Dawn – Part 2″) seçilib. O, 7 kateqoriya üzrə – **“ən pis film”, “ən pis qadın rolu” ([[Kristen Stüart]]), “ən pis ikinci dərəcəli kişi rolu” ([[Teylor Lotner]]), “ekranda görünən ən pis cütlük” (Teylor Lotner və MakKenzi Foy), “ən pis aktyor heyəti”, “ən pis remeyk” və “ən pis rejissor işi” (Bill Kondon)** – “qalib” olub. Bunun reallıq yoxsa piar olmağı hələ ki məlum deyil. Digər “qaliblər”  isə bunlardır:

***“Ən pis kişi rolu” – [[Adam Sendler]] “[[Bu mənim oğlumdur]]” filmi (“That`s My Boy”)****
*“Ən pis ikinci dərəcəli qadın rolu” – [[Rihanna]] “[[Dəniz savaşı]]” filmi (“Battleship”) ****
*“Ən pis ssenari” - ”Bu mənim oğlumdur” filmi (“That`s My Boy”)**

## Maraqlı faktlar
“Qızıl moruq” qalibləri  fəxri “Oskar” mərasimindən bir gün öncə açıqlanır.

## Mənbə
* Номинанты премии «Золотая малина» 2013
* youtube.com
Qızıl Qlobus (mükafat, 2013)

### "Qızıl qlobus 2013"ün qalibləri
* Ən yaxşı dramatik film – "“Arqo” əməliyyatı” ("Argo")
* Ən yaxşı komediya və ya müzikl – "Səfillər" ("Les Misérables")
* Ən yaxşı dram aktyoru – Deniel Dey-Lüis "Linkoln" ("Lincoln")
* Ən yaxşı komediya və ya müzikl aktyoru – Hyu Cekman "Səfillər" ("Les Misérables")
* Ən yaxşı dram aktrisası – "Cessika Çesteyn "Hədəf nömrə bir" ("Zero Dark Thirty")
* Ən yaxşı komediya və ya müzikl aktrisası – Cennifer Lourens "Mənim sevgilim dəlidir" ("Silver Linings Playbook")
* Ən yaxşı rejissor – Ben Afflek ""Arqo" əməliyyatı" ("Argo")
* İkinci dərəcəli ən yaxşı aktyor – Kristof Valts "Azad olunmuş Canqo" ("Django Unchained")
* İkinci dərəcəli ən yaxşı aktrisa – Enn Heteuey "Səfillər" ("Les Misérables")
* Ən yaxşı ssenari – Kventin Tarantino "Azad olunmuş Canqo" ("Django Unchained")
* Ən yaxşı xarici film – "Məhəbbət" ("Amour", rej. Mixael Haneke)
* Ən yaxşı animasiya filmi – "Cəsur ürəkli" ("Brave")
* Ən yaxşı musiqi – Maykl Denna "Pinin həyatı" ("Life of Pi")
* Ən yaxşı mahnı – "Skyfall" ("007: Sktfall")
* Ən yaxşı televiziya filmi və ya miniserial – "Oyun dəyişdi" ("Game Change")
* Televiziya filminin və ya miniserialın ən yaxşı aktyoru – Kevin Kostner "Hetfildlər və MakKoilər" ("Hatfields & McCoys")
* Televiziya filminin və ya miniserialın ən yaxşı aktrisası – Culianna Mur "Oyun dəyişdi" ("Game Change")
* Ən yaxşı dramatik serial – "Özünkilər arasında yad" ("Homeland")
* Ən yaxşı komediya və ya müzikl serialı – "Qızlar" ("Girls")
* Dram janrlı serialın ən yaxşı aktyoru – Damian Lüis "Özünkilər arasında yad" ("Homeland")
* Dram janrlı serialın ən yaxşı aktrisası – Kler Deyns"Özünkilər arasında yad" ("Homeland")
* Komediya və ya müzikl janrlı serialın ən yaxşı aktyoru – Don Çidl "Yalanlar evi" ("House of Lies")
* Komediya və ya müzikl janrlı serialın ən yaxşı aktrisası – Lena Danem "Qızlar" ("Girls")
* Serialda, miniserialda və ya televiziya filmində ikinci dərəcəli ən yaxşı aktrisa – Meqqi Smit "Daunton abbatlığı" Downton Abbey
* Serialda, miniserialda və ya televiziya filmində ikinci dərəcəli ən yaxşı aktyor – Ed Harris "Oyun dəyişdi" ("Game Change")
* Kinematoqrafiya sahəsindəki əməyinə görə Sesil B. DeMilla adına mükafatın laureatı – Codi Foster

## Həmçinin bax
* Qızıl Qlobus (mükafat, 2009)

## Mənbə
* http://www.goldenglobes.org/timetable/  (расписание)
* Список лауреатов и номинантов на официальном сайте 
* Список лауреатов и номинантов на сайте IMDb
Henri Volles

**Henri Volles** () — ABŞ-lı siyasətçi. Amerika Birləşmiş Ştatlarının 33-cü vitse-prezidenti.

## İstinadlar

## Xarici keçidlər
*Henri Vollesdən sitatlar
*Henri Vollesin seçilmiş əsərləri (ingiliscə)
Mərkəzəqaçma təcili

**Mərkəzəqaçma təcili** - çevrə üzrə bərabərsürətli hərəkətdə yaranan, radius boyunca çevrənin mərkəzinə doğru yönələn təcildir və xətti sürət kvadratının çevrə radiusuna olan nisbətinə bərabərdir. an kimi işarə olunur və an=ʊ2/r. Yəni çevrə üzrə bərabərsürətli hərəkət edən cismin təcili sıfırdan fərqlidir, sürətə perpendikulyardır və hər bir nöqtədən çevrənin mərkəzinə doğru çəkilmiş radius boyunca yönəlmişdir. Çünki xətti sürət modulca sabit qalsa da, istiqamətini daim dəyişir və olduğu nöqtədə çevrəyə toxunan istiqamətdə yönəlir. Təcil isə vahid zamandakı sürət dəyişməsinə bərabər olduğundan sıfırdan fərqli olur.

**Xətti sürət** - çevrə uzunluğunun dövretmə perioduna olan nisbətinə bərabərdir, υ=2ΠR/T. Onda mərkəzəqaçma təcili, an=4ח2r/T2o.

**Bucaq sürəti** - dönmə cicmi çevrənin mərkəzi ilə birləşdirən radiusun dönmə bucağının zamana olan nisbətidir və bir dövr üçün ω=2Π/T-dir. Onda, an=ω2r olar. BS-də bucaq sürətinin vahidi radian/saniyədir (rad/san).

**Bucaq təcili** - ədədi qiymətcə bucaq sürətinin vahid zamanda dəyişməsinə bərabər olan fiziki kəmiyyətə deyilir, BS-də vahidi rad/san2. Əgər sürətin modulu da dəyişsə, trayektoriya çevrə olmaz, təcilin çevrəyə toxunan tangensial toplananı da yaranar və ümumi təcil normal və tangensial təcillərin vektorial cəminə bərabər olar.

## Ədəbiyyat
*A.Mehrabov və b.Fizika kursu MAARİF 1982.
Parisdə gecə yarısı

Vudi Allenin 76 yaşında çəkdiyi 42-ci filmi. Bu rejissor qocalmaq bilmir. Nyu-York, London, Barselonadan sonra Vudi Allen bu dəfə

Parisə səyahət edib. Film Parisin gəzintisi ilə başlayır. Film başlayandan beş dəqiqə boyunca Parisin ayrı-ayrı yerləri göstərilir. Parisin gözəl mənzərələrini isə gözəl musiqi müşayiət eləyir. Film Amerikadan Parisə gələn iki sevgilinin həyatındandır. Daha doğrusu, yazıçı olmaq arzusunda olan və Paris küçələrində öz ilham pərisini axtaran Gil Pender adlı Amerikalı oğlanın başına gələn hadisələr təsvir olunub. Filmin əsas mövzusu isə yanlış zamanda yaşadığına inanan və keçmiş zaman üçün darıxan gənc yazarın Parisdə özünü kəşf etməsidir. Parisdə özünü yalnız hiss edən Gil, şəhəri gəzərkən keçmişə səyahət edir, öz xəyal dünyasını yaradır və 1920-ci illərin Paris mühitinə düşür. Dali, Pikasso , Heminguey, Fitzgerald, Jan Kokto, o dövrün Paris mühiti və Gil Pender. Bu insanlarla tanışlıq gənc yazarın həyatına və dünyagörüşünə çox fərqli təsir göstərir. Nişanlısından istədiyi yaxınlığı görməyən Gil öz xəyal dünyasına qapılır, hətta bir eşq macərası da yaşayır.

Vudi Allenin ən böyük ustalığı onun filmlərinin ssenarisidir. "Parisdə Gecəyarısı" filmi də bu baxımdan alqışlanasıdır. 1920-ci illərin Paris mühiti, Dali, Pikasso, Heminquey kimin ağlına gələ bilərdi? Cavab birdir: Vudi Allenin. Filmə baxdıqdan sonra seyrcilərin çoxu o dövrün Parisinə səyahət etmək və o dövrdə yaşamaq xəyalı qura bilər. Axı yazmaq, yaratmaq üçün belə bir mühit hamıya lazımdır.
Gertruda Steyni belə yaddan çıxartmayan Vudi Allen ədəbi mühiti bütün gözəlliyi ilə göstərib. Ernest Heminquey obrazındakı vecsizlik, Frensis Skott Fitsceraldın şıklığı yerli-yerindədir. Aktyor heyəti də çox rəngarəngdir. Ouen Vilson, Reyçel Makadams (Ratchel Mcadams), Marion Kotillar (Marion Cotıllar), Maykl Şin (Michael Sheen), Adrien Broudi (Adrien Broody) və Fransa prezidentinin
həyat yoldaşı Karla Bruni (Carla Bruni). Ən çox təəccübləndirən isə Edrien Broudinin yaratdığı Salvador Dali obrazıdır. Əgər Parisi heç sevməyən insan varsa, o şəxs bu filməbaxdıqdan sonra yəqin ki fikir dəyişikliyi edəcək. 30 milyon dollarlıq büdcəsi olan film
prokatlarda və reklamlarda 116 milyon topladı. Vudi Allen yaradıcılığının bütün detalları bu filmdə toplanıb. Maraqlı dialoqlar, qeyri-adi rejissor gedişləri və s.

## İstinadlar

## Mənbə
* 
*
Raffi Hovanisyan

**Raffi Riçard Hovanisyan** (; ) — erməni siyasətçi, İrs Partiyasının sədri, 2013-cü il seçkilərində prezidentliyə namizəd.

## Həyatı
Raffi Hovanisyan 1959-cu ildə Kaliforniyanın Fresno şəhərində Riçard və Armenouhi Hovanisyanın ailəsində anadan olub. 1977-cu ildə Berkli Kaliforniya Universitetində politologiya fakültəsində təhsil almağa başlayıb. 1979-cu ildə Kaliforniya Universitetinin Los Angeles kampusuna "Ermənistan tarixi" fakültəsinə keçib. 1980–82-ci illərdə Fletçer institutunda təhsil alıb. Həmin illərdə Taft Universitetində Ermənistan Tarixi fənni üzrə dərslər verib. 1990-cı ildə ABŞ-dən Ermənistan-a köçüb və burada siyasi fəaliyyətə başlayıb. 1991–1992-ci illərdə Ermənistanın ilk Xarici İşlər Naziri olub. 2002-ci ildə İrs Partiyasının əsasını qoyub. 2007-ci və 2012-ci illərdə keçirilən parlament seçkilərində qalib gəlib və Ermənistan Parlamentinin üzvü seçilib. 14 yanvar 2013 tarixində Ermənistanın Prezident seçkilərinə namizədliyini irəli sürüb. 18 fevralda keçirilən seçkilərdə Hovanisyan rəsmi nəticələrə görə səslərin 36,75%-ni qazanıb və 7 namizəd arasında ikinci olub. Lakin Hovanisyan seçkilərdə məğlubiyyətini qəbul etməyib. Bundan sonra Ermənistanda mitinqlər başlayıb. Hovanisyan martın 2-si keçirilən mitinqdə Serj Sarqsyanın istefasını tələb edib və hətta müxalifətin müvəqqəti yeni hökumətini quracağını bildirib.

## Mənbə
* Hovanisyanın rəsmi saytı
İrs Partiyası

**İrs Partiyası** — Ermənistanda müxalif siyasi partiya 

## Haqqında
Partiya 2002-ci ildə Raffi Hovanisyan tərəfindən yaradılıb. 2007-ci il parlament seçkilərində partiya 7, 2012-ci ildə isə 5 mandat qazanmışdır.

2013-cü il Ermənistan Respublikası Prezidenti seçkilərində partiyanın namizədi Raffi Hovanisyan səslərin 36.75%-ni qazanaraq ikinci yeri tutdu.

## İstinadlar

## Həmçinin bax
Zeynəddin Əli Kiçik

**Zeynəddin Əli Kiçik** (?-1168) — Ərbil bəyliyinin əmiri.

## Həyatı
Əmir Bəytəkinin oğlu. Müzəfərəddin  Kökbörinin atasıdır.H.563 (M. 1168)-cü ildə Ərbildən başqa bütün mal-mülkünü oğlu Qütbəddin Mövduda buraxdı. Bu şəhərlər Sincar, Harran, Əl-Hamidiyə, Akır qalasə, Həkkari qalaları, Tikrit və Şəhrizoriydu. Ərəbcə kitablarda ondan xeyli bəhs edilməkdədir. Əsədəddin Şeıko bin Sadi ilə H.555 (M.1160) ildə Həccə getdi. Yüz yaşına gəldiyində gözlərini kor olmasıdan Əmir Əli, H.563 (M. 1168)-cü il Zilqədə ayının 11-ci günü Ərbildə vəfat etdi.

## Həmçinin bax
*Ərbil bəyliyi

## İstinadlar
Dalmatiya

**Dalmatiya**, həmçinin **Dalmasiya** (, , , ) — Balkan yarmadasında, hazırkı Xorvatiyanın ərazisində tarixi bölgə.

## Tarixi

Regionun adı alban dilinin Gega dialektində “qoyunların yaşadığı yer” mənasını verir.

Qədimdə Dalmatsiyada illiriyalı tayfalar — dalmatlar, liburnalılar, eləcə də frakiyalılar, keltlər məskunlaşmışdılar.

Dalmatsiyada bizim eradan əvvəl IV əsrdə yunan koloniyalarının əsası qoyulub.

1699-cu ildə Karlovitsa müqaviləsinə görə Dalmatsiya ərazisi Osmanlı dövlətinindən alınıb Venesiyaya verildi.

## Coğrafiyası

## İstinadlar

## Xarici keçidlər

* Информация о Далмации (ing.) 
* Средняя Далмация (ing., alm., xorv.)
* Dalmatia Travel Guide — Информация о Далмации и о размещении (ing.)
* The link to Dalnatia (ing., xorv.) 
* L’Italia e Balcani nel Novecento
Dalmatsiya (Roma əyaləti)

**Dalmatsiya** () — adı böyük ehtimal ki, e.ə. I minillikdə Adriatik dənizinin şərq sahillərində məskunlaşmış illiriya qəbiləsi olan dalmatların adından alınmış Roma İmperiyası əyaləti.

## Xarici keçidlər
* croatia-in-english.com — Xəritə
* euratlas.com — Xəritə
Xeroneya

**Xeroneya** (, *Chaironeia*) — Yunanıstanda qədim şəhər.

## Tarixi
E.ə. 338-ci ildə burada Makedoniyalı II Filipin qoşunları ilə bir sıra yunan polislərinin birləşmiş qoşunları arasında döyüş olmuşdur. Demosfen də sıravi döyüşçü kimi afinalıların arasında vuruşurdu. Bu amansız və uzunsürən savaşda daha yaxşı təşkil olunmuş Makedoniya ordusu qələbə çalmışdır. Xeroneya yaxınlığındakı savaşdan sonra Sparta istisna olmaqla, demək olar ki, bütün Yunanıstan Makedoniya monarxının hakimiyyəti altına düşdü.Bu döyüş Makedoniyalı İskəndərin iştirak etdiyi ilk döyüşdür

## İstinadlar
İlotlar

**İlotlar** ) — Qədim Spartanın dorilər tərəfindən tabe edilmiş yerli əhalisi.

## Tarixi
İlotlar dövlətin əmlakı sayılır və ayrı-ayrı spartalıların sahibi olduqları
torpaq sahələrinə təhkim edilirdilər. İlotlar qullardan onunla fərqlənirdilər ki,
onların torpağı becərmək üçün əmək alətləri, mal-qaraları, eləcə də öz təsərrüfatları
var idi. Torpaq sahibləri ilotları öldürə və sata bilməzdilər. İlotlar əldə etdikləri
məhsulun təxminən yarısını ağalarına verirdilər; yerdə qalan hissəsi isə özlərinə
qalırdı. İlotlar Sparta icmasına daxil olmurdular və heç bir hüquqa malik deyildilər.
İlotların hədsiz istismarı onların üsyanlarına səbəb olurdu. Ən böyük üsyan e.ə. VII
əsrdə və e.ə. 464–459-cu illərdə olmuşdur. İlotların üsyanlarının qarşısını almaq
məqsədilə spartalılar kriptilər — vaxtaşırı daha cəsarətli və qüvvətli ilotların
döyülməsi və öldürülməsi sistemini tətbiq etməyə başladılar.

## İstinadlar

## Mənbə
Məktəblinin tarix lüğəti. Bakı,2011, səh.147.

## Həmçinin bax

## Xarici keçidlər
Sparta təlimi

**Aqoqe** ( — Spartada oğlanların təlim-tərbiyə sistemi.

## Tarixi
Sparta tərbiyə sistemi- Lakonika əkinçilik ölkəsi idi. Əsas yeri qul əməyi tuturdu. Qullar amansızcasına istismar edildiklərindən, bəzən üsyan edir, öz sahibkarlarına divan tuturdular. Qədim yunan mütəfəkkiri Aristotelə görə, Sparta vətəndaşlarının tərbiyəsində daha çox hərbi icma üzvləri hazırlamaq məqsədi güdülürdü. Burada vəzifə möhkəm və davamlı hərbiçilər, gələcək quldarlar yetişdirmək idi. Ona görə də quldar övladlarının fiziki cəhətdən sağlam olmasına ciddi fikir verilirdi. 7 yaşa qədər spartalılar ailədə məşhur dayələrin himayəsində tərbiyə alırdılar. Sonra elə bir vaxt gəldi ki, dövlət böyüməkdə olan nəslin tərbiyə və təlimini öz üzərinə götürdü. Belə tərbiyənin müddəti çox böyük idi və üç mərhələni əhatə edirdi: 1) 7 yaşdan 14 yaşadək; 2) 14 yaşdan 20 yaşadək; 3) 20 yaşdan 30 yaşadək. Dövlət tərbiyə müəssisəsi olan məktəbə aqellam deyilirdi. Bu məktəblərin rəhbərliyinə hakimiyyətə məlum olan adamlar təyin olunurdular ki, onlara da pedanom deyilirdi. I mərhələdə uşaqlar pedaqnomun rəhbərliyi altında olurdular. Onlar birlikdə yaşayır, oxuyur, minimum oxu və yazı vərdişlərinə yiyələnirdilər. 14 yaşlı oğlanları eyrenə-müəyyən vətəndaşlıq hüququna malik icma üzvlüyünə qəbul edirdilər. Bu zaman yeniyetmələr sərt fiziki cəza tədbirlərinə dözməli olurdular. Tərbiyənin II mərhələsində uşaqların savad təliminə musiqi və nəğmə əlavə edilirdi. 18–20 yaşlarında hərbi və mülki xidmət məktəbi sayılan xüsusi düşərgələrdə-efebiyalarda biliklərini və fiziki hazırlıqlarını təkmilləşdirirdilər. Gənclərin əxlaqi və siyasi tərbiyəsi dövlət başçılarının bilavasitə onlarla söhbətləri zamanı həyata keçirilirdi. Uşaqların tərbiyəsindəki mühüm məsələlərdən biri onların tikanlı, lakin zərif formada və bir neçə sözdə çox şeyi ifadə etməyə qabil olan nitqə yiyələnmələri idi. Yeniyetmələrə cavablarında dəqiq və müxtəsər olmaq öyrədilirdi ki, buna "Lakonik nitq" deyilirdi. Spartalı qızların tərbiyəsi kişilərinkilərdən az fərqli idi. Onların da hərbi-fiziki tərbiyəsinə diqqət yetirilirdi. Bu ondan irəli gəlirdi ki, kişilər müharibədə olduğu zaman, qulların üsyanı baş verdikdə qadınlar daxili asayişi qorumalı və qulları silah gücünə itaətdə saxlamalı idilər.
Kapitoli (təpə)

**Kapitoli** (, ) — Qədim Romanın yerləşdiyi 7 təpədən biri. Bu təpə Romanın salınması haqda əfsanəyə görə bu cür yaradılıb. 
Əfsanəyə görə,latın şəhərlərindən birinin şahı öz qardaşı qızının əkiz oğlanların, Romul və Remi Tibr çayına atmağı əmr edir. Lakin Tibr çayı daşdığından uşaqların olduğu səbət ağaca ilişir və uşaqlar sağ qalır. Uşaqları bir dişi canavar tapır və süd ilə bəsləyir. Sonra uşaqları bir çoban tapır və böyüdür. Uşaqlar cəsarətli döyüşçüyə çevrilir. Sonra şaha qarşı üsyan edib onu öldürürlər. Bundan sonra oğlanlar burda şəhər salmaq qərarına gəlir.Lakin onlar arasında mübahisə olur və Romul Remi öldürür. Sonra Romul burada şəhər salaraq adını öz adına uyğun olaraq Roma adlandırır. Romalılar il hesabını öz şəhərləri salındığı ildən,yəni e.ə 753-cü ildən hesablayırlar. Romada Kapitoli təpəsində dişi canavarin heykəli qoyulub.

## Tarixi
Tibr çayı yaxınlığında, Roma şəhərinin salındığı yeddi təpəlikdən biri. Qaçmış qullar üçün sığınacaq Kapitolidə yerləşirdi. Təpələrdən birinin üzərində qala, digərinkində isə Kapitoli məbədi inşa olunmuşdur. Romada respublika dövründə qalada Yunona, Konkordiya məbədləri, sikkəxana və dövlət arxivinin binası tikilibmiş. Qələbə çalmış Roma qoşunlarının zəfər yürüşü Kapitolidə başa çatar, Roma oyunlarının bayram şənlikləri başlayarmış.

Roma Kapitolisi Roma imperiyasının digər şəhərlərində də bu cür Kapitolilərin inşası üçün nümunə olmuşdur. Orta əsrlərin əvvəllərində Kapitoli tikililəri dağıdılmışdır. XVI -XVII əsrlərdə Kapitoli Mikelancelonun layihəsi üzrə yenidən qurulmuşdur. Burada saray, yanında isə məşhur heykəllər toplusu olan Kapitoli muzeyinin binası inşa olunmuşdur.
Kulot

**Kulot** ( sözündən götürülmüşdür = sağrı deməkdir) XIIV-XVIII əsrlərdə fransız zadəgan və əsilzadələrinə məxsus geyim - dizlikli şalvar və ya  bric. 
Kulot geyim dizdən bir qədər aşağıya qədər olan dar bir tuman ya şalvar olub, məxmər, ipək (zadəgan və aristokratlar üçün) və ya adi kətan və yun parçadan (sənətkarlar üçün) eləcə də dəridən (süvarilər, əsgərlər üçün) tikilir.
Sağrı

**Sağrı** () — çanağın arxa və yan hissələrini əhatə edən bir cüt yarımkürə şəkilli yumuşaq toxuma, dərialtı piy qatı və sarğı əzələlərindən (böyük sağrı əzələsi,orta sağrı əzələsi,kiçik sağrı əzələsi) formalaşan insan bədəninin bir hissəsi. Hər bir sağrı yarımkürəsi yuxarı nahiyyədən bel-oma rombu və qalça sümüyü qanadları ilə, aşağıdan isə sarğı büküşü və araıqla, iç tərəfdən sağrı yarığı ilə nəhayətlənir.

## İstinadlar
Cozef Flom

**Cozef Flom** () — amerikalı hüquqşünas.

Cozef Flom Baltimorda anadan olmuşdur. Harvard Hüquq Məktəbini 1948-ci ildə fərqlənmə ilə bitirmişdir. Flom öz hüquq karyerasını 1948-ci ildə "Skadden"də başlamışdır (təsisçi kimi) və Skadden tam həcmli hüquq servisi göstərən dünyada ən iri hüquq şirkətinə çevrildi. Şirkətin 2000 yaxın hüquqşünası var, filialları və nümayəndəlikləri isə ABŞ-nın 9 şəhərində, Pekində, Brusseldə, Parijdə, Honqkonqda, Londonda, Moskvada, Tokioda və bir çox digər şəhərlərdə mövcuddur. Flom şirkətlərin birləşməsində və ya böyük bir şirkət tərəfindən kiçik şirkətin udmasında (özünə daxil etmə) sahəsində özünə şöhrət qazanmış vəkildir. Həmçinin bütün növ korporativ sazişlər sahəsində göstərilən xidmətlər onun təcrübəsinə daxildir (qiymətli kağızlar, bank işi, korporativ təşkilatçılıq və s.).

## Mənbə

*Joseph H. Flom's biography on Skadden, Arps's web site 
* Petrie-Flom Center for Health Law Policy, Biotechnology, and Bioethics at Harvard University
* Harvard Law School obituary for Joseph H. Flom
* New York Times obituary for Joseph H. Flom
* Wall Street Journal obituary for Joseph H. Flom
* Forbes obituary for Joseph H. Flom
Coker (personaj)

Joker DC Komiks tərəfindən nəşr olunan Batman komiks kitabının debüt buraxılışında (25 aprel,1940) ilk dəfə ortaya çıxan Bill Finger, Bob Kane və Jerry Robinson tərəfindən yaradılan bir nəzarətdir. Jokerin yaradılması üçün kredit mübahisəlidir; Kane və Robinson Finger-in yazı töhfəsini qəbul edərkən Jokerin dizaynı üçün məsuliyyət daşımışdılar. Joker'in ilk görünüşü zamanı öldürülməsi planlaşdırılsa da, personajın super qəhrəman Batman'ın düşmənçiliyi kimi dözməsinə imkan verən redaktorun müdaxiləsindən xilas oldu.

Komik kitabdakı çıxışlarında Joker cinayətkar usta kimi təsvir olunur. Çirkin, sadist yumor hissi ilə bir psixopat olaraq təqdim olunur; xarakter 1970-ci illərin əvvəllərində qaranlıq köklərinə qayıtmadan Komiks Kod Təşkilatı tərəfindən tənzimlənməyə cavab olaraq 1950-ci illərin sonlarında bir goofy prankster oldu. Batman'ın nemesi olaraq Joker, Jason Todd-un ikinci Robin və Batman'ın kamerası və Batman'ın müttəfiqlərindən biri olan Barbara Gordonun iflici də daxil olmaqla superqəhrəmanın müəyyən hekayələrinin bir hissəsi olmuşdur. Joker onilliklər ərzində meydana çıxdığı müddətdə müxtəlif mümkün mənşəli hekayələrə sahibdir. Ən çox yayılmış hekayə onun dərisini ağartan və saçlarını yaşıl və dodaqlarını parlaq qırmızıya çevirən kimyəvi tullantıların bir tankına düşməsini əhatə edir; meydana gələn uyğunsuzluq onu dəli edir. Batman'ın şəxsiyyət və görünüşdəki antitezi Joker tənqidçilər tərəfindən onun mükəmməl düşməni hesab olunur.

Joker kimyəvi mühəndislik sahəsindəki təcrübəsindən istifadə edərək zəhərli və ya ölümcül fikirlər və tematik silahlar, o cümlədən ülgüclü oynaq kartları, ölümcül sevinc səsləri və turşu püskürən lapel çiçəkləri inkişaf etdirmək üçün istifadə etmir. Joker bəzən Pinqvin və iki üzlü kimi digər Gotham City nəzarətçiləri ilə və Ədalətsizlik Qrupu və Ədalətsizlik Liqası kimi qruplarla işləyir, lakin Joker'in ağılsız xaos istəməsi səbəbindən bu münasibətlər tez-tez dağılır. 1990-cı illərdə köhnə psixiatr Harley Quinn-də onun pisniyyətli sidekick olduğu Joker üçün romantik bir maraq təqdim etdi. Əsas vəsvəti Batman olsa da, Joker Supermen və Wonder Woman da daxil olmaqla digər qəhrəmanlarla da mübarizə aparmışdır.

Məşhur mədəniyyətin ən çox işarələnən simvollarından biri olan Joker bu günə qədər yaradılan ən böyük komik kitab xaini və uydurma personajlar sırasında yer almışdır. Xarakterin populyarlığı onun geyim və kolleksiya əşyaları kimi müxtəlif mallarda göründüyünü, həqiqi dünya quruluşlarını (məsələn, park parkı attraksionları kimi) ilhamlandırdığını və bir sıra mediada istinad edildiyini gördü. Joker, Batman'ın Cesar Romero ilə oynadığı 1960-cı illərdə Batman televiziya seriyasında və Cek Nikolson'un (1989), Qaranlıq Knight'dakı Heath Ledger'in də daxil olduğu canlı aktyor, cizgi və videooyun təcəssümlərində Batman'ın düşməni olaraq xidmət etməyə uyğunlaşdırılmışdır. Ledger və Feniks hər biri öz filmləri üçün bir Akademiya Mükafatı qazandılar. Mark Hamill, Troy Baker və başqaları personajın səsini təmin etdi.

## Xarici keçidlər

*
İçimdəki dəniz (film, 2004)

**İçimdəki dəniz** () —  ispan rejissor Alexandro Amenabarın rejissorluğunu etdiyi 2004-cü il istehsalı olan bioqrafik filmdir. Film real hadisələrə əsaslanaraq ssenariləşdərilib. Baş rollarda Xaviyer Bardem, Belen Rueda, Lola Duenas kimi aktyorlar iştirak edirlər.

Film vaxtı ilə gəmidə mexanik kimi işləyən Ramon Sampedro adlı ispan bir vətəndaşın həyatından bəhs edir. Bir gün dənizdə olarkən Ramon qəzayla üzləşir. Dənizə dalmaq istəyən Ramon, bilmədən dənizin dayaz hissəsinə baş vurur. Nəticədə başından ağır zərbə alır. Bədəninin boğazdan aşağı hissəsini idarə edə bilmir. 30 il bu vəziyyətdə tək bir otaqda yaşayan Ramon, sonda ölmək qərarına gəlir. Lakin olduğu vəziyyət bunu özünün reallaşdırmasına mane olur. Çarəsiz qalan Ramon onu öldürməyi yaxınlarından istəmək məcburiyyətində olur. Lakin heç kim onun bu istəyini etməyə razılaşmır. Ramon onu öldürmələri üçün dövlətə müraciət edir. Onun bu qərarı məhkəmədə müzakirə edilir. Lakin məhkəmə də bu qərarın qəti əleyhinə çıxır. Hər kəs onu bu qərarından döndərməyə çalışır. Culia – onun hüquqlarını müdafiə edən vəkili və Rosa – onu həyatın gözəl olduğuna, yaşamağa dəydiyinə inandırmağa çalışan həyatına sonradan daxil olmuş biri – hər iki qadın onun daim yanında olurlar. Nə qədər insan Ramonu fikrindən daşınmağa sövq etsə də o, öz fikrində qalır. Onun yalnız bir istəyi vardı- ölmək!

Sanki ölüm onunçün sonluq kimi gəlmirdi. Ölüm son yox, bəlkə də başqa bir həyatın başlanğıcı idi onunçün. Həmin başqa bir həyat onu özünə çəkirdi. Və o, həmin həyata başlamaqçün ürəkdən can atırdı. O həyatda içindəki 30 illik dəniz həsrəti bitəcəkdi. Hər gün qoxusunu aldığı dənizə qovuşacaqdı. Bir insanın özünü öldürtmək istəməsi. Yox bu adi intahar istəyindən çox fərqlənən bir şeydi. Filmə baxarkən “Kaybedenler Kulübü” filmindən bir sitat gəldi ağlıma- “Ölümün olduğu yerde daha ciddi ne ola bilir?”. Bu sualın cavabını axtarmağa çalışın filmdə. Ölümünü gözləyən və həmişə gülən adam... ...“Əgər qaça bilmirsənsə və başqalarından asılısansa gülümsəyərək ağlamağı öyrənirsən.”

Filmin sonluğunu adətə uyğun olaraq yazmaq istəmirəm. Yazmaq istəsəm də, inanmıram istədiyim kimi, cümlələrlə təsvir etməyi bacaram. Baxdığım bioqrafik filmlər içərisində ən yaxşı filmlərdən biridi bu film. Ramon obrazını Bardem çox gözəl oynayıb. Bardemi ən sevimli aktyorum edən filmdi “İçimdəki Dəniz” filmi. Elə filmdəki roluna görə Venesiya festivalında “ən yaxşı aktyor” nominasiyasında qalib seçilmişdi. Ümumiyyətlə filmin mükafatları çoxdur. Film 2004-cü ildə “Ən yaxşı xarici film” nominasiyasında Oskarı əldə edib. Həmçinin eyni ildə, elə eyni nominasiya da “Qızıl Qlobus” mükafatına da layiq görülüb. Bunlardan əlavə Venesiya festivalında ən yaxşı film seçilmişdir, “Qızıl Şir”ə namizəd göstərilmişdir.

## İstinadlar

## Xarici keçidlər
* Promotional site for US region 
*
Qurbanvermə (film, 1986)

**Qurbanvermə** () — Sovet kinematoqrafiyasının ən istedadlı rejissoru Andrey Tarkovski özünün "Qurbanvermə" filmini çəkərkən artıq xərçəng xəstəliyindən əziyyət çəkdiyini bilirdi. Film də sanki Tarkovskinin Qurbanverməsi oldu. 54 il yaşadı.

### Süjet xətti
İsveçdə, şəhərdən kənar sakit bir yerdə bir yazıçı yaşayır. Film yazıçının öz doğum günündə oğlu ilə birlikdə ağac əkməsi ilə başlayır. Belə bir inam var ki öz həyatın haqda fikirləşmədən ağac əkə bilməzsən. O özünün doğum günü evə qayıdarkən lal(doğulandan) oğlu ilə insanlığın əbədi varlığı haqda(bu da daimi Tarkovski fəlsəfəsi) söhbət edir. Hər şey sakit və olmalı olduğu kimi gedir. Qonaqlar gəlir. Yazıçıya məktublar, təbriklər və s. Amma.. Hamı qonaq otağında ikən televizor vasitəsilə dəhşətli bir xəbər verilir. Havaya iki nüvə raketi buraxılıb və bir müddətdən sonra hər şey məhv olacaq.

Filmdə hadisələr demək olar ki bir evdə cərəyan edir. Hər şey burada baş verir. Tarkovskinin yaratdığı obrazlar bütün iztirabları, bütün acıları, bütün dəhşəti bir evdə yaşayırlar. Televizorda danışan aparıcı:
-	Hər bir şüurlu vətəndaş hazırda özünü mərd saxlayıb soyuqqanlılığını göstərməlidir. Belə ki yeganə bu dəqiqə daxili düşmən vahiməyə düşməkdir. Yalnız nizam və intizam dəyərli vətəndaşlar. Bu gün də Tarkovski insan mənəviyyatını və insan varlığını araşdıran ən güclü 5 rejissordan biri kimi qalır. Tarkovski yaradıcılığı ilə tanış deyilsizsə o zaman Qurbanvermədən başlamayın. Yox, Tarkovski yaradıcılığını sevirsizsə o zaman filmdə gedən monoloqları çox bəyənəcəksiz. Əgər izləməyə ürək etsəz o zaman bütün iradənizi və səbrinizi toplayıb baxın.

## İstinadlar

## Mənbə
* "Жертвоприношение" на сайте проекта об Андрее Тарковском
Cənnətin uşaqları

**Cənnətin uşaqları** () — İran kinorejissoru Məcid Məcidinin 1997-ci ildə çəkdiyi film.

Məcid Məcidi bu filmi çəkərək 1999-cu ildə Oskar mükafatına namizədliyi qazanır. Bundan əvvəl İran kinematoqrafiyası belə bir uğuru heç vaxt yaşamamışdır. İlk İran filmi idi ki, Oskar mükafatına namizədlər sırasına daxil olmuşdu. Təəssüf ki, bu film mükafat qazana bilmir. Ancaq buna baxmayaraq film çox güclü ekran işi kimi dəyərləndirilir.

Cənnətin uşaqları — sənədli film janrında çəkilmiş və insanın həyata baxışını dəyişəcək gözəl bir filmdir.

## Məzmun
Məzmun kifayət qədər sadədir. Günlərin bir günü Əli bacısının ayaqqabısını itirir. Ancaq ailə çox kasıb olduğundan nə balaca qız, nə də balaca oğlan bu barədə atalarına demirlər. Çətinliyin öhdəsindən özləri gəlməyə çalışırlar.

Bu film — həyatın mənasını əks etdirən kiçik dəyərlər haqqındadır. İnsanı qayğı, kasıblıq, kömək və sevgi kimi dəyərlər haqda düşündürməyə məcbur edir.

## İstinadlar

## Xarici keçidlər
400 zərbə (film, 1959)

**"400 zərbə"** () — Fransa kinorejissoru Fransua Trüffonun 1959-cu ildə çəkdiyi film. Fransız yeni dalğasının ən əsas filmlərindən biri sayılır. Film Beynəlxalq Kann Kinofestivalının "Ən yaxşı rejissor işi" nominasiyasında qalib olmuşdur.

## Məzmunu
Gənc Antuan yaşadığı cəmiyyəti qəbul edə bilmədiyindən qaçmaq qərarına gəlir. O sındırır, dağıdır, çəkir, aldadır, yalan danışır, oğurlayır… O sadəcə öz cəmiyyətini qəbul etmir. Bəlkə də onun elə belə böyüməsinə cəmiyyət özü təsir edir. Axı təsadüfi deyil ki, filmin adı 400 zərbədir.

Anasını başqa bir kişi ilə görən Antuanın psixologiyası daha da pozulur və Trüffo göstərir ki, uşağın sağlam böyüməsi üçün sağlam mühit, sağlam cəmiyyət və sağlam ailə nə qədər zəruri bir şeydir.

Filmdə baş verənlər bəlkə də yetkin bir insana adi görünə bilər. Ancaq Trüffo hətta ən cüzi zədələrin, ən cüzi zərbələrin belə uşağın təfəkkürünə nə dərəcədə pis təsir edə, valideynlə uşaq arasında olan anlaşılmazlığın və onun nəticələrinin nə qədər ağır izlər buraxa biləcəyini gözəl göstərir.

Antuan rejissorun alter eqosudur. Trüffo növbəti iyirmi ildə bu filmin bir neçə davamını çəkdi və bu da uğurla qarşılandı. 20 yaşında sevgi (film, 1962) (1962) epizod filmindən qısa bir filmdə Antuan platonik bir sevgiyə sahibdir. Oğurlanmış öpüşlər (film, 1968) (1968) filmində Antuan Duanel (Jan-Pyer Leo) Kristin Darbo (Klod Jad) aşık. Ailə ocağı (film, 1970) (1970) filmində Antuan və Kristin evli bir cütlükdür. Qaçışda sevgi (film, 1979) (1979) filmində Antuan Kristinin dostu Lilian ilə münasibət qurur və cütlük boşanır. Antuan hekayəsi və Antuan və Kristin cütlüyünün salnaməsi kimi bu dövr film tarixində misilsizdir.

## Həmçinin bax
* Fransa filmlərinin siyahısı

## Xarici keçidlər
* Filmi izlə (azərbaycan dilində)
* franzoesischerfilm.de
Vətəndaş Keyn

**Vətəndaş Keyn** () — 1941-ci il istehsalı olan ABŞ filmi, aktyor, rejissor Orson Uellsin ilk ən böyük həcmli filmi.

Filmin ssenarisini Herman Menkeviç, Cozef Kolen və Con Hauzmenlə birgə yazsa da titrlərində sonuncu iki nəfərin adı salınmamışdı. Hələ indiyə qədər filmin ssenarisində kimin hansı hissələri yazması mübahisəli olaraq qalır.

Filmin süjeti sadə quruluşa malikdir. Media-maqnat Çarlz Foster Keyn ölüm yatağında olarkən yalnız "qızılgül qönçəsi" sözlərini deyir və ölür. Bundan sonra film bir sənədli-xronikal süjet əsasında inkişaf etməyə başlayır.

Jurnalist Tompson isə Keynin həyatı, karyerası, ölümü və ən əsas da dediyi son sözlərin nə olması haqqında araşdırma aparmağa başlayır. Film boyu biz Keynin dostları, həyat yoldaşlarının onun haqqında olan xatirələrini eşidirik. Tompsona o, məlum olur ki, Keyn hələ uşaqlığında Tetçer adlı birisinin himayəsinə verilib və sonradan qəfildən Tetçer böyük miqdarda pul əldə edir. Tetçerin ölümündən sonra var-dövlət Keynə miras qalır.

Filmin kuliminasiya hissəsi isə Keynin media maqnatlığa doğru ilk addımları, "sarı mətbuat"ı populyar etməsi, ABŞ ştatlarından birinin qubernatorluğuna namizəd irəli sürülməsi, prezidentin yaxın qohumu ilə nigaha girməsi tutur.

Filmin son hissələri isə Keynin hər şeydən yorularaq öz malikanəsinə çəkilməsi və qulluqçusu ilə yaşaması təsvir edilir. Yalnız sonda jurnalist Tompson uzun araşdırmalardan sonra "qızılgül qönçəsi"nin əslində itirlimiş səadət olduğunu anlayır. Filmin son epizodlarında isə yenə başlanğıc kadrlara qayıdılır — malikanə, onun ətrafında işləyən fəhlələr və "Giriş qadağandır!" yazısı təsvir olunur.

Film 1952-ci ildən başlayaraq hər on ildən bir keçirilən 5 sorğuda kino tənqidçiləri, rejissorlar tətəfindən bütün dövrlərin ən yaxşısı seçilib. ABŞ "Mədəni İrs" siyahısına salınıb. Rejissorlar Kristofer Nolan, Terri Gilliam, Kşiştof Kislevski, Martin Skorseze, Kşiştof Zanussi, Oliver Stoun, Con Vu və başqalarının ən sevimli filmidir.

## İstinadlar

## Xarici keçidlər
* PBS: ''Citizen Kane'' 
* ''Bright Lights Film Journal'' Essay 
* Roger Ebert: ''Citizen Kane'' 
* ''Time'' Magazine Top 100 
* Greatest films 
* DVD Review 
* Дмитрий Кузнецов "Гражданин Кейн или Видение во Сне. (Ксанаду как метафора)" 
* Фотографии со съемок
Fil adam (film, 1980)

**"Fil adam"** () — ABŞ kinorejissoru Devid Linçin 1980-ci ildə çəkdiyi film. Filmin əsasında XIX əsrin tanınmış britaniyalısı Cozef Merrikin bioqrafiyası durur. Filmin süjeti Frederik Trivzin "Fil adam" və müəyyən qədər Eşli Monteqyunun "Fil adam: İnsan ləyaqəti haqqında etüd" (*The Elephant Man: A Study in Human Dignity*) kitablarından götürülüb.

## Məzmun
Çox böyük qüsurlarla dünyaya gələn "fil adam"ın xarici görünüşü ona baxanlarda dəhşət yaradır. Onun belə qeyri-adi görünüşündən istifadə edən birisi Merriki küçə sərgilərində insanlara nümayiş etdirərək pul qazanır. Lakin sonradan Con Merrik London hospitalının həkimi Frederix Trivz tərəfindən hospitala aparılır. Burada həkimlə Merrik arasında belə bir dialoq olur:
: - Həkim, siz məni sağalda bilərsiz?
: - Yox, biz səni sağalda bilmərik, amma qayğına qala bilərik..
Merrikin anadangəlmə qüsurlarının sağalması mümkün olmasa da o, xəstəxanada yeni bir həyata başlayır, qayğıkeş insanların əhatəsində özünü getdikcə daha yaxşı hiss edir. Onu xəstəxanaya gətirən həkimin əvvəlcə istəyi sadəcə Merriki digər həmkarlarına göstərmək və üzərində tibbi araşdırma aparmaq olur. Lakin sonradan o, bu varlığın daxili dünyasının tamamilə fərqli olduğunu anlayır və onu istedadlı, xeyirxah bir insan kimi sanki yenidən kəşf edir. Hətta xəstəxanaya gələn məşhur bir aktrisa Con Merrikin söylədiyi sətirləri dinlədikdən sonra ona belə deyir:
: - Cənab Merrik, siz heç də fil adam deyilsiz… Siz Romeosunuz!
Filmdə Frederix Trivzi Entoni Hopkins, Con Merriki isə Con Hört canlandırıb. Rejissor Devid Linçin bu ekran əsəri Avropada "BAFTA" (Böyük Britaniya) və "Sezar" (Fransa) mükafatlarına layiq görülüb. ABŞ-də isə 8 nominasiyada "Oskar"a namizəd olsa da, kinoakademiklərdən bir heykəlcik belə qazana bilməyib.

## İstinadlar

## Xarici keçidlər
*
II Smbat

**II Smabt Aşotyan** (doğum tarixi bilinmir — 1044 və ya 1051) – 1040-cı ildən hakimiyyətdə olan Sünik knyazı.

## Bioqrafiyası

II Smbat Sünik sülaləsinin Çxuk hakimi olan *Aşotyanlar*  (Aşot oğulları anlamında Aşotyanlar soy adı erməni dilli mənbələrdə işlədilir) nəslindəndir.  Ana xətti ilə Vasak Süninin (998—1040) nəvəsidir. Vasak Süninin hakimiyyəti dövründə onun sarayında yaşamış və böyümüş, ölümündən sonra isə taxta keçmişdir. “Knyazlar knyazı” məqamını isə qardaşı Qriqora vermişdir.

1040-cı ildə II Smbat 2000 nəfərlik ordu ilə Şəddadilər sülaləsindən olan Əbüləsvar Şavura qarşı döyüşdə iştirak etmiş və onun məğlub edilməsində mühüm rol oynamışdır. Bunun əvəzinə 1044-cü ildə Ərdəbil, Əhər və Lənkəranın müsəlman əmirləri Sünikə soxularaq onun mədəni-ruhani mərkəzi olan Tatevi ələ keçirmişlər. Müsəlmanların geri  çəkilməsindən sonra II Smbat ömrünün sonuna kim Sünikin bərpa edilməsi ilə məşğul olmuşdur. Onun hakimiyyəti zamanı ölkə çiçəklənmə dövrünü yaşamışdır. 1044 və ya 1051 – ci illərdə II Smbatın ölümündən sonra taxta onun qardaşı I Qriqor keçmişdir.

## İstinadlar

## Həmçinin bax

* Sünik sülaləsi
* Sünik knyazlığı